CELEX: 32021R0645
Language: sk
Date: 2021-04-15 00:00:00
Title: Vykonávacie nariadenie Komisie (EÚ) 2021/645 z 15. apríla 2021, ktorým sa mení príloha I k nariadeniu (EÚ) č. 605/2010, pokiaľ ide o zoznam tretích krajín alebo ich častí, z ktorých je povolený vstup zásielok surového mlieka, mliečnych výrobkov, mledziva a výrobkov na báze mledziva do Európskej únie (Text s významom pre EHP)

20.4.2021   
               
               
                  SK
               
               
                  Úradný vestník Európskej únie
               
               
                  L 133/29
               
            
         VYKONÁVACIE NARIADENIE KOMISIE (EÚ) 2021/645
         z 15. apríla 2021,
         ktorým sa mení príloha I k nariadeniu (EÚ) č. 605/2010, pokiaľ ide o zoznam tretích krajín alebo ich častí, z ktorých je povolený vstup zásielok surového mlieka, mliečnych výrobkov, mledziva a výrobkov na báze mledziva do Európskej únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 a 4 a článok 9 ods. 4,
         keďže:
         
                     (1)
                  
                  
                     V nariadení Komisie (EÚ) č. 605/2010 (2) sa stanovujú podmienky verejného zdravia, podmienky zdravia zvierat a požiadavky na certifikáciu potrebné pre vstup zásielok surového mlieka, mliečnych výrobkov, mledziva a výrobkov na báze mledziva do Únie a zoznam tretích krajín, z ktorých sa povoľuje vstup takýchto zásielok do Únie.
                  
               
                     (2)
                  
                  
                     V prílohe I k uvedenému nariadeniu sa uvádza zoznam tretích krajín alebo ich častí, z ktorých sa povoľuje vstup zásielok surového mlieka, mliečnych výrobkov, mledziva a výrobkov na báze mledziva do Únie, a typ ošetrenia požadovaného pre takéto komodity.
                  
               
                     (3)
                  
                  
                     Konanie, ktorým sa Moldavsku povolí vývoz mlieka a mliečnych výrobkov do Únie, ešte prebieha a dokončí sa v náležitej lehote. Moldavsko zatiaľ požiadalo o povolenie na tranzit zmrzlín, ktoré sa považujú za netrvanlivý zmiešaný výrobok s obsahom mliečnych výrobkov, cez územie Únie. Na získanie tohto povolenia Moldavsko požiadalo o zaradenie do stĺpca C prílohy I k nariadeniu (EÚ) č. 605/2010 ako tretia krajina, ktorej surové mlieko a mliečne výrobky boli ošetrené podľa požiadaviek uvedeného nariadenia (ošetrenie „C“) s cieľom zmierniť riziko šírenia slintačky a krívačky mliečnymi výrobkami.
                  
               
                     (4)
                  
                  
                     Vzhľadom na záruky, ktoré poskytli príslušné moldavské orgány v súvislosti so správnym uplatňovaním ošetrenia „C“ na mliečne výrobky obsiahnuté v zložených výrobkoch, je vhodné zaradiť Moldavsko do stĺpca „C“ prílohy I k nariadeniu (EÚ) č. 605/2010.
                  
               
                     (5)
                  
                  
                     Týmto doplnením do stĺpca C prílohy I by nemali byť dotknuté povinnosti vyplývajúce z iných ustanovení právnych predpisov Únie, ktoré sa týkajú dovozu výrobkov živočíšneho pôvodu do Únie a ich uvádzania na trh v Únii, najmä v súvislosti so zoznamom prevádzkarní podľa článku 5 delegovaného nariadenia Komisie (EÚ) 2019/625 (3).
                  
               
                     (6)
                  
                  
                     Nariadenie (EÚ) č. 605/2010 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            V tabuľke uvedenej v prílohe I k nariadeniu (EÚ) č. 605/2010 sa za zápis „MA Maroko“ vkladá tento zápis:
            
               
                           „MD
                        
                        
                           Moldavsko
                        
                        
                           0
                        
                        
                           0
                        
                        
                           +“
                        
                     
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 18, 23.1.2003, s. 11.
         
            (2)  Nariadenie Komisie (EÚ) č. 605/2010 z 2. júla 2010, ktorým sa stanovujú podmienky zdravia zvierat, podmienky verejného zdravia a podmienky veterinárnej certifikácie potrebné pre vstup surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Európskej únie (Ú. v. EÚ L 175, 10.7.2010, s. 1).
         
            (3)  Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).